OpenLLM-France/wikimedia huggingface dataset:
# Issoudun

Issoudun :
| Ar gêr war ribl stêr Théols. ||
| Melestradurezh ||
| Stad | Frañs |
| Rannvro | Centre |
| Departamant | Indre |
| Arondisamant | Issoudun (pennlec'h) |
| Kanton | Pennlec'h daou ganton : Issoudun-Norzh hag Issoudun-Su |
| Kod kumun | 36088 |
| Kod post | 36100 |
| Maer Amzer gefridi | André Laignel 2014-2020 |
| Etrekumuniezh | Communauté de communes du pays d'Issoudun |
| Lec'hienn web | http://www.issoudun.fr |
| Poblañsouriezh ||
| Poblañs | 11 314 ann. (2020) |
| Stankter | 309 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 122 m — brasañ 166 m |
| Gorread | 36,60 km² |
| kemmañ |
Issoudun zo ur gumun en departamant Indre hag er rannvro Centre, e-kreiz Bro-C'hall. Pennlec'h arondisamant Issoudun eo.
Er bloavezh 2020 e oa 11 314 a annezidi hag a reer Issoldunois anezho e galleg.

## Monumantoù ha traoù heverk

* An ti-kêr.
* An isprefeti.
* Penniliz Notre-Dame du Sacré-Cœur

## Kêrioù gevellet

* Notre-Dame-du-Sacré-Cœur-d'Issoudun (Kanada) abaoe 1977

## Liammoù diavaez

a vo kavet e Wikimedia Commons.
* Lec'hienn ar gumun
* ↑ Roadennoù ofisiel e lec'hienn an EBSSA
# Issime

Issime zo ur gumun italian, e rannvro emren Traoñienn Aosta.
# Keulfe

Ar c'heulfe zo ur berz d'ur boblañs bezañ war ar straedoù e-pad mareoù 'zo. Gallout a ra bezañ lakaet e pleustr en ur vro pe en ur gumun hepken.

## Skouerioù e 2011

* En Ouagadougou (Burkina Faso) e miz Meurzh hag Ebrel 2011 da heul preizhadegoù gant soudarded ha manifestadegoù gant kenwerzherien.
* En Asnières ha Gennevilliers (Bro-C'hall), evit ar vinored, e miz Meurzh 2011 goude marv ur c'hrennard.
* E Tunis (Tunizia) e miz Genver 2011 hag e miz Mae 2011 da heul manifestadegoù.
* En Abidjan (Aod an Olifant) e miz Meurzh 2011 en abeg d'ar reuz goude an dilennadeg.

## Daveennoù

* ↑ , gant RFI
* ↑ gant France 24
* ↑ gant an Nouvel Observateur
* ↑ gant Libération
* ↑ gant Le Télégramme
# Kev Chauvet

Kev pe mougev Chauvet (grotte Chauvet-Pont-d'Arc pe grotte de la Combe d'Arc e galleg) zo ur vougev en Ardèche, e Lengadok (Okitania), hag enni livadurioù ragistorel. E-kichen kumun Valon emañ, e kaniennoù ar stêr Ardèche. Dizolet e voe e 1994 ha war roll ar glad bedel eo bet lakaet gant an Unesco e 2014.
Ur mil bennak a engravadurioù ha livadurioù en deus ar c'hev, en o zouez 447 loen taolennet eus 14 spesad disheñvel. E-touez ar re goshañ er bed emaint. Graet e voent e-pad Sevenadur Aurignac etre 37 000 ha 33 500 bloaz araok JK.
# Keusteurenn leue

Ar geusteurenn leue zo ur meuz hag a vez aozet gant kig leue (tammoù a c'haller goulenn digant ur c'higer), a vo bervet, karotez hag amann.
Troc'het e vez ar c'hig e tammoù, ma n'eo ket bet graet gant ar c'higer. Lakaet e vez da boazhañ en dour gant karotez hag ognon.
Al lipig a vez graet o veskañ amann, bleud, ha dour diwar ar c'hig bervet. Kebell-touseg a vez mat e-barzh ivez.
Debret e vez gant riz, nouilhez, pe avaloù-douar. Ha ne vez ket debret yen!
# Keuz (boued)

Ar c'heuz (gerioù all : formaj ha fourmaj) a zo ur boued fardet diwar al laezh pe diwar an dienn. Meur a seurt keuz zo, hervez al laezh, ha dreist-holl hervez al loened bronnek a vager a-ratozh evit o laezh : saout, givri, deñved, kezeg, kañvaled, dremedaled, yaked, lamaed hag all.

## Gerdarzh

Tostaat a reer ar ger keuz eus ar wrizienn indezeuropek kwat a dalv kement ha goiñ (latin : caseus, kembraeg : caws, kerneveureg : keus, kes). Ar ger fo(u)rmaj a zeu eus al latin formaticum (= moul) dre ar galleg kozh formage.

## Fardañ keuzioù

Peurliesañ e vez fardet ar c'heuzioù gant al laezh kaouledet, met meur a zoare-ober a zo.
* Tommet e vez al laezh kaouledet ha lakaet da c'hoiñ pe ne vez ket. Ma vez lakaet da dommañ e ya ar c'heuz da galetaat.
* Dizourañ al laezh kaouledet a c'heller ober pe chom hep ober.
* Tanavaat al laezh kaouledet a c'heller ober.
* Gwaskañ al laezh kaouledet a c'heller ober.
* Lakaat al laezh kaouledet en ur moull) a c'heller ober.
Hervez an doare-ober e c'heller fardañ :
* keuzioù blod o zoaz (keuzioù fresk) ;
* keuzioù kalet o zoaz ;
* keuzioù gwasket blod o zoaz (reblochon) ;
* keuzioù gwasket kalet o zoaz (comté) ;
* keuzioù louedet o c'hreun ;
* keuzioù brizh o zoaz (roquefort).

## Keuz Breizh

Gwelout ar pennad Keuzioù Breizh. Un nebeud skouerioù :
* Curé nantais
* Toma ar Menez Are
* Toma Rewiz
# Kevadegezh ha treadegezh

Daou sav-boent diforc'h ha kenglokaus a gaver e yezhoniezh, pa vez dielfennet fedoù yezh.
* D'ur yezh en ur mare resis eus hec'h istor e tave ar studi kevadegel; ar yezhadur skol zo ur skouer eus ur sell kevadegel : diskouez a ra ar reoliekadur lakaet da stumm reizh ar yezh kelennet (kenyezh lennegel peurvuiañ, rannyezh a-wezhioù), hep pouezañ war ar c'hemmoù a c'hell bezañ c'hoarvezet abaoe he stadoù kent.
* Istor ar yezh an hini eo a vez meizet dre ar studi treadegel ha studiet e vez hec'h emdroadurioù (gerdarzhadurezh, soniadouriezh istorel, steroniezh, geriaoueg deveret, ereadurezh, hag all). Ar yezhoniezh keñveriet zo ur skouer eus ur sell treadegel.
Ar meiziadoù kevadegezh ha treadegezh hag an enebiñ an eil ouzh egile zo deuet gant Saussure, anezhañ ar yezhoniour kentañ o vezañ graet un diforc'h sklaer etre an daou sav-boent.
Lakaet eo bet an enebadur-se e pleustr e prederouriezh, gant aozerien evel Barthes ha Sartre.
E bredoniezh an diorren e talvez an enebadur kevadegezh / treadegezh-se d'ar sell bihandiorroadurel (arnevez) pe brasdiorroadurel (diwar damkaniezhioù Jean Piaget).

## Gerdarzhioù

Savet eo ar ger kevadegezh diwar ar ger kevad deveret eus ar rakger kev- hag eus ar ger oad, o talvezout er yezh pemdeziek « eus an hevelep oad » evit daou zen (alese kempred, eus an hevelep mare) ; ar ger-se zo un treuztres eus ar ger ouiziek deuet e galleg en XIXvet kantved (1827) dindan pluenn an Ao. Raymond ha deveret eus ar ger synchrone « kempred », koshoc'h amprestadenn c'hallek e mentoniezh (1743) ha tredanoniezh (1900) diwar latin ar Grennamzer synchronus (a gaver e saozneg abretoc'h c'hoazh dindan ar stumm synchronous gant ar ster « kempred » abaoe 1669), ha lakaet e pleustr war dachenn ar yezhoniezh gant Ferdinand de Saussure (1916) diwar ar gwriziennoù gresianek, συν-, « gant, ken- », ha χρόνος, « amzer ».
Savet eo ar ger treadegezh diwar patrom ar ger kevadegezh gant ar rakger tre- o talvezout « a-dreuz » hag ar wrizienn ad o taveiñ d'an oadvezh ; ar ger-se zo un treuztres eus an amprestadenn ouiziek savet e galleg gant Ferdinand de Saussure (1916) diwar batrom ar ger synchronie, gant ar gwriziennoù gresianek, δια-, « a-dreuz », ha χρόνος, « amzer ».

## Daveennoù

* (fr) Centre National de Ressources Textuelles et Lexicales: synchrone
* (fr) Centre National de Ressources Textuelles et Lexicales: synchronie
* (fr) Centre National de Ressources Textuelles et Lexicales: diachronie

## Liammoù diavaez

* Christian Fierens, L'inconscient et le temps (Lacan) (France Culture, 26/03/2008) & Google Books
* ↑ Diwar ar ger kembraek cyfadeg
# Kev-bez

Ur c'hev-bez zo ur pezh mogeriet dindan an douar, en ur vered a-wechoù, pe dindan un ti, ma vez lakaet ur bez, pe bezioù. Pa vez en un iliz e lavarer kev-iliz.
# Kev-iliz

Ur c'hev-iliz zo ul lodenn eus un iliz kristen, izeloc'h eget an douar alies, ma lakaer bezioù peurvuiañ.

## Kevioù-iliz

* Delwenn-led Sant Urloù e kev-iliz ar Groaz Santel e Kemperle
* Iliz Sant-Melar e Lanneur
* Iliz-veur Worcester (Bro-Saoz)
* Wola Gułowska (Polonia)
* Iliz Sant Eusebius, Arnhem
* Iliz Wasserkirche Zürich, 'Maen ar Merzher' (Felix ha Regula)
* Kev-iliz Grossmünster ha delwenn Karl-Veur
* Iliz katolik Dresden, en Sachsen. kev an Tiegezh Wettin
* Iliz Saint-Laurent, VIvet k. Mirdi hendraouriezh Grenoble Saint-Laurent
* Iliz San Zaccaria, Venezia
* Penniliz Saint-Eutrope, Saintes
* En iliz-veur Bayeux

## Pennad kar

* Kev-bez
# Keusteurenn

Ur geusteurenn zo ur meuz, ennañ kig pe besk ha legumaj poazhet e-pad pell en un hilienn hag a vez debret en tomm.

## Keusteurennoù ar bed
### Hanternoz Afrika

* Marga
* Tajin

### Alamagn

* Schweinepfeffer

### Belgia

* Carbonade flamande
* Waterzooï

### Bro-C'hall

* Civet de lapin, de sanglier...
* Haricot de mouton

### Iwerzhon

* Irish stew

### Kanada

* Ragoût de boulettes
* Ragoût de pattes

### Korea

* Sundubu jjigae

### Spagn

* Cocido

## Gwelout ivez

* Keusteurenn leue

## Skeudennoù

* Keusteurenn gant fer
* Civet de marcassin, Bro-C'hall
* Cocido, Kantabria
* Sundubu jjigae, Korea
* Marga, Tunizia
# Just a Song Before I Go

Just a Song Before I Go a zo ur ganaouenn saoznek savet, ton ha son, gant ar c'haner-sonaozer saoz Graham Nash (1942-).

## Danvez

Krouet e oa bet tra m'edo Nash e Maui (Hawaii), e ti ur mignon dezhañ, a-gevret gant Leslie Morris. Bez' e oant o c'hortoz e tavje ar glav a-raok mont d'an aerborzh ha loc'hañ da gemer perzh en un droiad sonadegoù gant ar strollad sonerien rock stadunanat Crosby, Stills & Nash. Lakaet e voe klaoustre ne vije ket gouest Nash da sevel ur ganaouenn a-raok mont kuit eus an ti, ar pezh a voe graet en ur ober ugent munutenn avat. E-pad an abadenn skinwel stadunanat The Late Show with Stephen Colbert e tisplegas ar soner saoz en devoa gounezet pemp kant dollar a-drugarez d'ar bariadenn-se. Ned eas ket gwall bell da glask awen dre ma kont Just a Song Before I Go nag ur ranngalon e vez d'un den mont kuit ha lezel ar re garet war e lerc'h...

## Enrollañ

Kregiñ a reas ar sonenrolladennoù er Studioioù Criteria e Miami (Florida (SUA)) adalek miz Genver 1977 gant ar sonerien :
* David Crosby : gitar klev,
* Tim Drummond (1940-2015) : gitar-boud,
* Russ Kunkel (1948-) : toserezh ha taboulin,
* Graham Nash : kan ha piano,
* Joe Vitale (1949-) : piano tredan.

## Embann

Dont a reas e-maez d'ar 17 a viz Mezheven 1977, a-gevret gant an unnek kanaouenn all a yeas d'ober CSN, eil albom studio Crosby, Stills & Nash. Produet e voe ar bladenn gant an tri arzour ha The Albert Brothers (Ron ha Howard Albert). Ur bladennig daou ditl — Just a Song Before I Go ha Dark Star enni — a voe embannet war un dro.

## Selaou Just a Song Before I Go ha lenn ar gerioù

* Just a Song Before I Go en albom CSN.
* Gerioù Just a Song Before I Go el lec'hienn A-Z Lyrics.

## Levrlennadur

* Christophe Delbrouck, Crosby, Stills, Nash & Young, Le Castor Astral, 2009.

## Notennoù ha daveennoù

* ↑ Ober a rae-hi war-dro lazioù Crosby, Stills & Nash d'ar c'houlz-se.
* ↑ (en) The Late Show with Stephen Colbert, 26 a viz C'hwevrer 2016.
* ↑ Embannet e oa bet an albom Déjà Vu d'an 11 a viz Meurzh 1970 gant Crosby, Stills, Nash &... Young ar wech-se.
# Justin Ahomadegbé-Tomêtin

Justin Ahomadegbé-Tomêtin (16 a viz Genver 1917 - 8 a viz Meurzh 2002) a oa ur politikour eus Dahomey (Benin hiziv), bet prezidant ar vro.
Kentañ ministr e voe Ahomadegbé e gouarnamant Sourou-Migan Apithy etre miz Genver 1964 ha miz Du 1965 ha prezidant en etrekarg etre ar 27 hag an 29 a viz Du 1965. E penn kentañ ar bloavezhioù 1970 e voe en triad prezidanted (asambles gant Hubert Maga ha Sourou-Migan Apithy) a dlee ren Dahomey pep hini d'e dro. Prezidant e voe evel-se adalek an 8 a viz Mae betek ar 26 a viz Here 1972 ma voe distroadet gant Mathieu Kérékou. Bac'het e voe betek 1981.
g • ka • kePrezidanted Benin :
| Republik Dahomey | Hubert Maga • Christophe Soglo • Sourou-Migan Apithy • Justin Ahomadegbé • Tahirou Congacou • Christophe Soglo • Jean-Baptiste Hachème • Maurice Kouandété • Alphonse Alley • Émile Derlin Zinsou • Maurice Kouandété • Paul-Émile de Souza • Hubert Maga • Justin Ahomadegbé • Mathieu Kérékou |
| Republik-pobl Benin | Mathieu Kérékou |
| Republik Benin | Mathieu Kérékou • Nicéphore Soglo • Mathieu Kérékou • Thomas Boni Yayi • Patrice Talon |
# Justin Somper

Justin Somper, ganet e Saint Albans, a zo ur skrivagner saoz. Brudet eo abalamour d'e heuliad romantoù evit ar re yaouank anvet Vampirates.
Bet eo studier e skol-veur Warwick. Labouret en deus e metoù ar bruderezh a-raok stagañ gant ar skrivañ romantoù evit ar re yaouank.

## Levrlennadur
### Romantoù Vampirates

* Vampirates: Demons of the Ocean (2005)
* Vampirates: Tide of Terror (2006)
* Vampirates: Blood Captain (2007)

### Danevell Vampirates Short

* Vampirates: Dead Deep (2007)
Dead Deep a zo un danevell bet skrivet a-ratozh evit World Book Day 2007. An darvoudoù kontet enni a c'hoarvez etre dibenn ar romant kentañ ha penn-kentañ an eil hini.

## Liammoù diavaez

* Lec'hienn ofisiel Vampirates
* Lec'hienn World book day
* Justin Somper, Dead Deep. Simon & Schuster Children's Books; World Book Day Ed edition. ISBN 1416932410.
# Jussieu

Jussieu, pe de Jussieu, zo un anv-tiegezh gallek.

## Tud

Pevar breur
* Christophe de Jussieu (1685-1758), apotiker gall
* Antoine de Jussieu (1686-1758), medisin gall ;
* Bernard de Jussieu (1699-1777), louzawour gall ;
* Joseph de Jussieu (1704-1779), louzawour gall ;
Hag ivez
* Antoine-Laurent de Jussieu (1748-1836), mab da Christophe, louzawour gall ;
* Adrien de Jussieu (1797-1853), mab da Antoine-Laurent, louzawour gall ;
* Bernard-Pierre de Jussieu (1751-1836), mab da Christophe, breur da Antoine-Laurent ;
* Laurent-Pierre de Jussieu (1792-1866), mab da Bernard-Pierre, skrivagner gall ;
* Christophe Alexis Adrien de Jussieu (1802-1865), mab da Bernard-Pierre, kargad gall.

## Lec'hioù

Meur a straed zo e kêrioù bras Bro-C'hall en anvioù an dud-se.
# Just Fontaine

Just Fontaine (lesanvet Justo), bet ganet d'an 18 a viz Eost 1933 e Marrakech (Maroko, d'ar mare ma oa ar vro-mañ dindan gwarezveli Bro-C'hall), ha marvet d’ar 1añ a viz Meurzh 2023, a zo bet ur melldroader etrebroadel gall, aet da c'hourdoner war-lerc'h e amzer c'hoarier.

## Kib vell-droad ar bed

Argader e bost dezhañ war an dachenn, kemeret en devoa perzh en un dalc'h hepken :
* Kib vell-droad ar bed 1958 bet dalc'het e Sveden : gant trizek pal (en ur ober c'hwec'h krogad) ez eas da wellañ paler ar genstrivadeg-mañ. N'eo ket bet pilet ar rekord-se evit c'hoazh ha diouzh emdroadur ar vell-droad a-vremañ ez eus peadra d'en em c'houlenn hag e vo un deiz bennak...

## Daveoù

* ↑ (fr) Foot : Just Fontaine, légende du football français, est mort à 89 ans. France Info (Meurzh 2023).
# Justin Bieber

Justin Bieber, pe Justin Drew Bieber hervez e wir anv, ganet d'ar 1añ a viz Meurzh 1994 e Stratford en Ontario (Kanada), zo ur c'haner pop ha R&B. Pa oa yaouankik en doa kroget da redek e reuz war Youtube, e-lec'h e oa bet kavet gant Scooter Braun, e wazour. Ar c'haner Usher en deus produet albomoù Justin Bieber. E albom kentañ MY WORLD, a zo bet gwerzhet muioc'h eget pevar milion a skouerennoù anezhañ. Seniñ a ra trompilh, piano, gitar, ha taboulinoù. Anavezet eo abalamour d'e vouezh ha d'e ampartiz da zañsal. Rolloù bihan en deus bet ivez e heuliadoù filmoù.

## E vuhez skoliad

Abaoe 2007 en deus harzet Justin Bieber gant ar skol evit ober troiadoù e-barzh ar bed. Ur c'helenner a heul anezhañ e-barzh e droiadoù evit kenderc'hel da studiañ.

## Buhezskrid

Eñ zo bet intereset yaouank-tre gant ar muzik pa ne oa ket sonerien e gerent. Desket en deus seniñ gitar, piano, ha trompilh dhezañ e-unan. Met evit deskiñ seniñ taboulinoù en doa bet da heuliañ kentelioù. Morse n'en deus heuliet kentelioù kanañ. Da 12 vloaz en doa lakaet e anv en ur genstrivadeg lec'hel. E vamm he doa embannet ur video war Youtube, evit e familh hag o mignoned. Scooter Braun, e wazour da zont, en doa dizoloet ar video ha dibabet da gas anezhañ gantañ da Atlanta. Eno en deus Justin Bieber kejet gant ar c'haner sonaozour Usher. En un doare ofisiel en doa sinet ur c'hevrat gant an ti-pladennoù Island Records e 2008. Embannet en doa e ganaouenn gentañ, One Time, d'ar 7 a viz gouere 2009. E albom kentañ, My World, a zo embannet d'ar 17 a viz Du er Stadoù-Unanet, e-lec'h e vo e penn ar gwerzhioù. Skrivet en deus daou albom, hag enrollet seizh klip video. Kaset en doa troiadoù er Stadoù-Unanet e 2010, goude bezañ graet lodenn gentañ sonadegoù ar ganerez Taillor Swifft. Daoust d'e red micherel berr, en deus resevet kalz prizioù : Teen Choice Awards 2010, MTV Europe Music Awards 2010.

## Daveennoù

* www.justinbiebermusic.com
# Justina

Justina a oa un impalaerez roman, eil gwreg Valentinian I$^{añ}$.
Merc'h e oa d'ur gouarner eus Italia. He zad Ela Justus a oa koñsul Picenum en amzer Constantius II.
Dimezet e voe, ha hi yaouankik c'hoazh, da Flavius Magnus Magnentius, impalaer eus an 18 Genver 350 d'an 11 Eost 353 ; ne oa bet bugel ebet, re yaouank e oa Justina c'hoazh.
Mignonez e oa da Varina Severa, kentañ gwreg an impalaer Valentinian I$^{añ}$, a oa bamet gant he c'hened. Ha gwreg an impalaer da gontañ d'he fried pegen koant e oa he mignonez Justina. Ha kerkent Valentinian eurediñ Justina. Pa nac'has terriñ an dimez gant Marina, mamm e vab, e lakaas embann ul lezenn nevez hag a aotree ur gwaz da gaout div wreg. Dre-se e c'hallas kemer Justina da eil gwreg, gant asant Marina Severa.
Pevar bugel he devoe Justina gant Valentinian I$^{añ}$ : ur mab, Valentinian II, ha teir merc'h : Justa, Grata ha Galla.
Justina he deus difennet he bugale a-enep Magnus Clemens Maximus, goude hemañ lakaet lazhañ Gratian er bloaz 383. Goulenn e reas skoazell digant Theodosius, impalaer Kergustentin. E Saloniki e Gres e kejjont. Ouzhpenn da se, goude degouezhet Theodosius intañv e-kerzh an diskar-amzer 386, e kinnigas dezhañ dimeziñ gant Galla, he merc'h yaouankañ. E-giz-se, Theodosius e zegouezhas da vreur-kaer Valentinian II, hag e karg d'e zifenn a-enep Maximus, ar pezh a voe graet er bloaz 388 en Aquileia.
Mervel a reas Justina war-lerc'h Valentinian II, bet adlakaet en e blas gant Theodosius, war dro 388-389.

## Levrlennadur

* François Zosso & Christian Zingg : Les empereurs romains – 27 av. J.-C. - 476 ap. J.-C, Éditions Errance, 2009 (ISBN 978-2-87772-390-9)
# Justin (istorour)

Justin (pe Marcus Junianus Justinus en latin) a oa un istorour roman.
Hervez tud zo e veve en III$^e$ kantved met hervez darn all e oa er IV$^e$ kantved. Eus e vuhez ne ouzer mann.

## Oberenn

Skrivet en deus, en latin, un Historiarum Philippicarum, un deverrañ, emezañ en e rakskrid, eus un oberenn vras anvet Historiae phillippicae et totius mundi origines et terrae situs savet gant Cneius Pompeius Trogus en amzer Augustus, ma kinnig tammoù pouezusañ ha dedennusañ an oberenn-se.
Kaoz vras zo diwar-benn pegen feal eo bet ouzh skrid Cneius Pompeius Trogus: fazioù niverus zo e-keñver an Istor. Hervez Paul Jal n'eo ket un deverrañ hepmui en deus graet Justin, met un oberenn diouti hec'h-unan gant ur mennad lennegel.
Kemen-all a soñj John Yardley, a gav dezhañ e oa Justin o kelenn retorik hag o sevel e labour war-dro 200, diwar hini Trogus, dindan levezon ar retorik ha hini oberenn Titus Livius. .

## Levrlennadur
### Embannadurioù

* M. Iuniani Iustini Epitoma historiarum Philippicarum Pompei Trogi ex recensione Francisci Ruehl, Leipzig, Teubner, 1915.
* M. Iuniani Iustini Epitoma historiarum Philippicarum Pompei Trogi accedunt prologi in Pompeium Trogum post Franciscum Ruehl iterum edidit Otto Seel, Leipzig, Teubner, 1985.

### Troidigezhioù

* Justin, Epitome of the « Philippic History » of Pompeius Trogus. Volume I: Books 11-12: Alexander the Great. Translation and Appendices by J. C. Yardley, Commentary by Waldemar Heckel, Oxford, Clarendon, 1997 (2003).

## Liammoù diavaez

* Justin e latin e The Latin Library
* Forum Romanum: Justin (skrid latin, troet e saozneg gant John Selby Watson [1853], troet e galleg, darnoù e spagnoleg.)
* Skrid latin, gant Skol-veur Katolik Louvain, e Belgia
* The Preceding in Plain Text
* Tertullian: Early Church Fathers - Additional Texts (John Selby Watson's translation of 1853; also a translation of the Prologi of Trogus, by the webmaster Roger Pearse. Search on "Justinus".)
* Attalus; Justin: trans. Rev. John Selby Watson, 1853 (Books 14–18, 22–39 from this site with links for the other books to the Forum Romanum site above.)
* Epitome of the Philippic History of Pompeius Trogus

## Notennoù

* ↑ T.D. Barnes, « Two Passages of Justin », Classical Quarterly, 48, 1998, p. 589-593 (war-dro 260) ; hervez Yardley ha Heckel war-dro 200 : John Yardley, Justin and Pompeius Trogus, University of Toronto Press, 2003, p. 5
* ↑ Ronald Syme, « The Date of Justin and the Discovery of Trogus », Historia, 37, 1988, p. 358-371 ha « Trogus in the H.A. : some Consequences », en Institutions, société et vie politique dans l'empire romain au IVème siècle, Pariz, 1992, p. 1-20 (war-dro 390)
* ↑ Paul Jal, « A propos des Histoires Philippiques : quelques remarques », Revue des Etudes Latines, 65, 1987, p. 194-209
* ↑ John Yardley, Justin and Pompeius Trogus, University of Toronto Press, 2003
# Justine Waddell

Justine Waddell, ganet d'ar 4 a viz Du 1976, zo un aktourez sinema ha skinwel suafrikan a orin saoz. C'hoariet he deus er filmoù The Fall e 2006 ha Chaos e 2005 ha roll Tess en Tess of the d'Urbervilles e 1998 war ar chadenn LWT hag Estella e 1999 en Great Expectations war ar BBC.

## Filmlennadur
### Sinema

Rolloù er film :
| Bloavezh | Titl | Roll | Notenn(où) |
| 1997 | Anna Karenina | Countess Nordston | |
| 1998 | The Misadventures of Margaret | Young Girl | |
| 1999 | Mansfield Park | Julia Bertram | |
| 2000 | Dracula 2000 | Mary Heller/Mary Van Helsing | |
| 2002 | The One and Only | Stevie | |
| 2006 | Chaos | Detective Teddy Galloway | |
| 2006 | The Fall | Nurse Evelyn | |
| 2007 | Thr3e | Jennifer Peters | |
| 2011 | Killing Bono | Danielle | |
| 2011 | Target (Mishen) | Zoe (Zoya) | Produerezh rusian |
| 2011 | The Enemy Within | Jean Kerr | Titl orin The Real American – Joe McCarthy |

### Skinwel

Roll er skinwel :
| Bloavezh | Titl | Roll | Notenn(où) |
| 1997 | The Moth | Millie Thorman | |
| 1997 | The Woman in White | Laura Fairlie | |
| 1998 | Tess of the D'Urbervilles | Tess Durbeyfield | |
| 1999 | Great Expectations | Estella | |
| 1999 | Wives and Daughters | Molly Gibson | Enoret, Broadcasting Press Guild Award evit ar gwellañ aktourez |
| 2004 | The Mystery of Natalie Wood | Natalie Wood | Enoret, Prism Award for Best Performance in a TV Movie or Miniseries |

## Liammoù diavaez

* Justine Waddell war IMDb
# Houad

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Houad zo ur ger brezhonek a ya da envel
* un evn pe ul labous ; sellit ouzh Houad (evn)
* un enezenn hag ur gumun eus Breizh ; sellit ouzh Enez Houad
Ouzhpenn-se e kaver ar ger e-barzh boued-houidi, anv ur blantenn.
# Hotel del Luna

Hotel del Luna (koreaneg 호텔 델루나, Hotel Delluna) zo ur stirad skinwel eus Sukorea, produet ha skignet gant tvN.

## Aktored

* IU - Jang Man-wol
* Yeo Jin-goo - Gu Chan-sung
# Hotton

Hotton :
| Banniel | |
| Skoed | |
| Lec’hiadur Hotton en Arondisamant Marche-en-Famenne e proviñs Luksembourg | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Luksembourg |
| Arondisamant | Marche-en-Famenne |
| ins | 83028 |
| Kumunioù-Kod post | 6990 6990 6990 6990 |
| Kumunioù strollet | Hotton Fronville Hampteau Marenne |
| Kod pellgomz | 084 |
| Maer | Philippe Courard (Strollad Sokialour) |
| Gorread | 57,32 km² |
| Hed | 05° 26' .." Reter |
| Led | 50° 16' .." Norzh |
| Uhelder | .. m |
| Poblañs hep kontoù doubl | 5 043 (01.01.2007) |
| Stankter | 88 a./km² |
| Lec'hienn | www.hotton.be |
Hotton (e walloneg: Hoton) a zo ur gumun eus Belgia e proviñs Luksembourg.
a vo kavet e Wikimedia Commons.
# Hotei

Budai (布袋, pinyin Bùdài) — e japaneg Hotei, e tai Phra Sangkrachai (พระสังกระจาย) — pe ivez Bouddha evurus (歡喜佛, Huānxǐ Fó), Buddha mousc'hoarzhus pe Buddha lart, zo ur skeudenn boutin a-walc'h eus ar voudaegezh e Sina.
Enoret eo koulz gant an tao ha gant ar shintoegezh.

## Pennadoù kar

* Cliff Palace
# Hotel California

Hotel California a zo ur ganaouenn saoznek gant ar strollad sonerezh rock stadunanat Eagles, bet savet an ton anezhi gant Don Felder (1947-) hag he fozioù gant Glenn Frey (1948-2016) ha Don Henley (1947-).
Embannet e voe gant Asylum Records d'an 8 a viz Kerzu 1976, a-gevret gant an eizh sonenn all eus an albom Hotel California. Ur bladennig daou ditl (Hotel California en tu A ha Pretty Maids All in a Row en tu B) a zeuas e-maez d'an 22 a viz C'hwevrer 1977 ivez.

## Selaou Hotel California...

* ...kanet war al leurenn gant Eagles e Landover (Maryland, Stadoù-Unanet Amerika).

## Lenn ar gerioù...

* ...el lec'hienn A-Z Lyrics.